
2026. gada 27. augustā  								Nr. 308

Par zemes vienību apvienošanu, Bārdu iela 2 un Bārdu iela 4, Ādažos 

Ādažu novada pašvaldības dome izskatīja Vārds Uzvārds (adrese, e-pasts. turpmāk- Iesniedzējs Nr.1) un Vārds Uzvārds (adrese, turpmāk- Iesniedzējs Nr.2) 20.07.2026. iesniegumu (turpmāk - Iesniegums, reģistrēts 20.07.2026. ar Nr. ĀND/1-11-1/26/4303) par lūgumu apvienot vienā zemes vienībā zemes vienību Bārdu ielā 4, Ādaži, Ādažu nov., kadastra Nr. 80440080689, un zemes vienību Bārdu ielā 2, Ādaži, Ādažu nov., kadastra Nr. 80440080612.

Izvērtējot ar iesniegumu saistītos apstākļus, tika konstatēts:

Nekustamais īpašums Bārdu ielā 4, Ādažos, Ādažu nov., kadastra Nr.80440080566, ir ierakstīts Ādažu pagasta zemesgrāmatas nodalījumā Nr.100000559739, pieder Iesniedzējam Nr.1 un sastāv no zemes vienības Bārdu ielā 4, Ādažos, Ādažu nov., kadastra apzīmējums 80440080689, 2355 m2 platībā (turpmāk- Zemes vienība Nr.1), kurai noteikts nekustamā īpašuma lietošanas mērķis Dabas pamatnes, parki, zaļās zonas un citas rekreācijas nozīmes objektu teritorijas (kods 0501) 1155 m2 platībā un nekustamā īpašuma lietošanas mērķis Neapgūta individuālo dzīvojamo māju apbūves zeme (kods 0600) 1200 m2 platībā. 

Nekustamais īpašums Bārdu ielā 2, Ādažos, Ādažu nov., kadastra Nr. 80440080649, ir ierakstīts Ādažu pagasta zemesgrāmatas nodalījumā Nr.100000590326, pieder Iesniedzējam Nr.2 un sastāv no zemes vienības Bārdu ielā 2, Ādažos, Ādažu nov., kadastra apzīmējums 80440080612, 4797 m2 platībā (turpmāk- Zemes vienība Nr.2), kurai noteikts nekustamā īpašuma lietošanas mērķis Individuālo dzīvojamo māju apbūve (kods 0601) 4797 m2 platībā. 

Zemes vienība Nr.1 un Zemes vienība Nr.2 atrodas blakus, tās pieder laulātajiem, kuriem noslēgts laulības līgums par laulāto mantas šķirtību. 

Saskaņā ar Ādažu novada teritorijas plānojumu Zemes vienība Nr.1 un Zemes vienība Nr.2 atrodas Jauktas centra apbūves teritorijā (JC1) un Dabas un apstādījumu teritorijā (DA1). Jauktas centra apbūves teritorijā (JC1) minimālā jaunizveidojamā zemes gabala platība netiek noteikta, un Dabas un apstādījumu teritorijā (DA1) minimālā jaunizveidojamā zemes gabala platība tiek noteikta pēc funkcionālās nepieciešamības. Abām zemes vienībām ir nodrošināta piekļuve no Bārdu ielas (fiziskas personas īpašums). 

Zemes ierīcības likuma 8. panta trešās daļas 2. punktā noteikts, ka zemes ierīcības projekts nav izstrādājams, ja apvieno divas vai vairākas blakus esošas zemes vienības un par to ir pieņemts vietējās pašvaldības lēmums.

Ministru kabineta 29.06.2021. noteikumu Nr. 455 “Adresācijas noteikumi” 9. punkts noteic, ka pašvaldība ir tiesīga, pēc konkrētās situācijas izvērtēšanas un bez personas piekrišanas, mainīt adresi un likvidēt piešķirto adresi. 

Ministru kabineta 20.06.2006. noteikumi Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” noteic:
· 6. punkts - lietošanas mērķim piekrītošo zemes platību pilsētās nosaka kvadrātmetros, lauku apvidos- hektāros;
· 16.1. apakšpunkts  - lietošanas mērķi nosaka, ja tiek izveidota jauna zemes vienība vai zemes vienības daļa;
· 19.1.apakšpunkts - lietošanas mērķu maiņu neierosina, bet Valsts zemes dienests kadastra informācijas sistēmā aktualizē lietošanas mērķiem piekrītošās zemes platības, ja zemes vienībai ar vienu lietošanas mērķi pievieno zemes vienību vai daļu no blakus esošas zemes vienības ar tādu pašu lietošanas mērķi.

Pamatojoties uz iepriekš minēto un Zemes ierīcības likuma 8. panta trešās daļas 2. punktu, Ministru kabineta  29.06.2021. noteikumu Nr. 455 “Adresācijas noteikumi” 9. punktu, Ministru kabineta 20.06.2006. noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 6. punktu, 16.1. apakšpunktu un 19.1.apakšpunktu, kā arī ņemot vērā domes Attīstības komitejas 12.08.2026. atzinumu, Ādažu novada pašvaldības dome

NOLEMJ:
1. Atļaut apvienot divas blakus esošās zemes vienības – zemes vienībai 4797 m2 platībā ar kadastra apzīmējumu 80440080612 pievienot zemes vienību 2355 m2 platībā ar kadastra apzīmējumu 80440080689. 

2. Saglabāt apvienotajai zemes vienībai 7152 m2 kopplatībā adresi Bārdu iela 2, Ādaži, Ādažu nov., LV-2164 (klasifikatora kods 106789750). 

3. Likvidēt adresi Bārdu iela 4, Ādaži, Ādažu nov., LV-2164 (klasifikatora kods 106789767), ņemot vērā, ka tā nav piesaistīta nevienam adresācijas objektam. 

4. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekiem.

5. Pašvaldības izpilddirektora vietniecei veikt šī lēmuma izpildes kontroli. 

6. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas. 

Pielikumā: Zemes vienību apvienošanas skice, uz 1 lpp.



Pašvaldības domes priekšsēdētājs							G. Miglāns

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




